CELEX: 32009R0308
Language: hu
Date: 2009-04-15 00:00:00
Title: A Bizottság 308/2009/EK rendelete ( 2009. április 15. ) a hulladékszállításról szóló 1013/2006/EK európai parlamenti és tanácsi rendelet IIIA. és VI. mellékletének a tudományos és technikai haladáshoz igazodó módosításáról (EGT-vonatkozású szöveg )

16.4.2009   
            
            
               HU
            
            
               Az Európai Unió Hivatalos Lapja
            
            
               L 97/8
            
         
      A BIZOTTSÁG 308/2009/EK RENDELETE
   
   (2009. április 15.)
   a hulladékszállításról szóló 1013/2006/EK európai parlamenti és tanácsi rendelet IIIA. és VI. mellékletének a tudományos és technikai haladáshoz igazodó módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hulladékszállításról szóló, 2006. június 14-i 1013/2006/EK európai parlamenti és tanácsi rendeletre (1) és különösen annak 58. cikke (1) bekezdésére,
   mivel:
   
               (1)
            
            
               A veszélyes hulladékok országhatárokat átlépő szállításának és ártalmatlanításának ellenőrzéséről szóló bázeli egyezmény részes feleinek 2006. november 27. és december 1. között rendezett, nyolcadik konferenciáján született megállapodás értelmében a hulladékszállításról szóló 1013/2006/EK rendelet VI. melléklete módosításra szorul. A módosítás az előzetesen engedélyezett teljes hulladékmennyiség vonatkozásában a „kg/liter” kifejezés „tonna (Mg)” kifejezéssel való helyettesítésére irányul a mértékegységek következetes, a rendelet I.A., I.B. és VII. mellékletéhez igazodó használata érdekében.
            
         
               (2)
            
            
               A tagállamok emellett – az 1013/2006/EK rendelet 58. cikke (1) bekezdésének c) pontjával összhangban – 2008. február 29-én, 2008. március 10-én, 2008. március 17-én és 2008. április 29-én a III. mellékletben felsorolt két vagy több hulladékfajta keverékének a IIIA. mellékletbe való felvételét kérelmezték a Bizottságtól.
            
         
               (3)
            
            
               Az 1013/2006/EK rendelet 54. cikkében foglaltak szerint kijelölt megbízottak az említett rendelet 57. cikke értelmében megtartott gyűlésükön megállapodtak abban, hogy a hulladékkeverékek IIIA. mellékletbe való felvétele iránti kérelmekhez mellékelni kell bizonyos adatokat, hogy a kérdéses keverékről dönteni lehessen. Az adatok elbírálása az 1013/2006/EK rendeletnek megfelelően megtörtént.
            
         
               (4)
            
            
               A környezetvédelmi szempontokat megfelelően érvényesítő hulladékgazdálkodás fogalma kiterjed azon technikák és technológiák használatára is, amelyek kevesebb potenciálisan veszélyes anyagot termelő és ezen anyagokat még a kibocsátást megelőzően hasznosító, vagy a termelési maradványokat felhasználó, illetve újrafeldolgozó folyamatok és anyagok alkalmazásán keresztül csökkenteni tudják a környezetkárosítás mértékét. Az OECD-határozat hatálya alá tartozó országok kötelesek biztosítani, hogy hasznosító létesítményeik korszerű technikák alkalmazásával hasznosítsák a hulladékot. Korszerű hasznosítási technikák nélkül elképzelhetetlen a heterogén hulladékokból, például a nemesfémek és réz feldolgozásából származó salakokból álló hulladékkeverékek kezelése. Nem szavatolható, hogy az OECD-határozat hatálya alá nem tartozó országok teljesítik ezeket a követelményeket. A IIIA. mellékletben a GB040 (OECD) kód alá besorolt hulladéktípust – nemesfémek és réz feldolgozásának salakjait – tartalmazó hulladékkeverékekre vonatkozó feltételek ezért nem alkalmazandóak azokra az országokra, amelyek nem tartoznak az OECD-határozat hatálya alá.
            
         
               (5)
            
            
               Az 1013/2006/EK rendelet IIIA. és VI. mellékletét ezért ennek megfelelően módosítani kell.
            
         
               (6)
            
            
               Indokolt lehet felülvizsgálni a IIIA. mellékletben szereplő hulladékkeverékek jegyzékét, különös tekintettel azokra a tételekre, amelyek az OECD-határozat hatálya alá nem eső országokra nem alkalmazandók, figyelembe véve a hulladékhasznosítással kapcsolatos műszaki kapacitásra, valamint a környezetvédelmi szempontokat megfelelő mértékben érvényesítő hulladékgazdálkodásra vonatkozóan az ezen országok által megadott információkat.
            
         
               (7)
            
            
               Az e rendeletben előírt intézkedések összhangban vannak a 2006/12/EK európai parlamenti és tanácsi irányelv 18. cikkével létrehozott bizottság véleményével (2),
            
         ELFOGADTA EZT A RENDELETET:
   1. cikk
   Az 1013/2006/EK rendelet III.A és VI. melléklete helyébe e rendelet mellékletének szövege lép.
   2. cikk
   A IIIA. mellékletet, ha szükséges, a rendelet hatálybalépését követő 12 hónapon belül felül kell vizsgálni, különösen azon információk fényében, amelyeket az OECD-határozat hatálya alá nem tartozó országok adnak meg hulladékhasznosítással kapcsolatos műszaki kapacitásukat illetően, valamint annak hiteléül, hogy a hulladékgazdálkodási tevékenységet az OECD-határozat hatálya alá tartozó országok követelményeivel egyenértékű feltételek mellett folytatják.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. április 15-én.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 190., 2006.7.12., 1. o.
   
      (2)  HL L 114., 2006.4.27., 9. o.
   
      MELLÉKLET
      
                  1.
               
               
                  Az 1013/2006/EK rendelet IIIA. melléklete helyébe a következő szöveg lép:
                  
                     „IIIA. MELLÉKLET
                     
                        A 3. CIKK (2) BEKEZDÉSÉBEN EMLÍTETT – A III. MELLÉKLETBEN FELSOROLT, NEM AZONOS KÓD ALÁ TARTOZÓ KÉT VAGY TÖBBFÉLE HULLADÉKBÓL ÁLLÓ – HULLADÉKKEVERÉKEK
                     
                     
                                 1.
                              
                              
                                 A hulladékkeverékre – függetlenül attól, hogy szerepel-e a jegyzékben, vagy sem – nem alkalmazhatók a 18. cikkben szereplő általános tájékoztatási követelmények, ha egyéb anyagokkal oly mértékben szennyezett, hogy:
                                 
                                             a)
                                          
                                          
                                             ezáltal a hulladékkal összefüggő kockázat elegendő mértékben megnőtt ahhoz, hogy a hulladék – a 91/689/EGK irányelv III. mellékletében felsorolt veszélyes jellemzők figyelembevétel – előzetes írásos bejelentési és engedélyezési eljárás hatálya alá tartozzon; vagy
                                          
                                       
                                             b)
                                          
                                          
                                             az lehetetlenné teszi a hulladék környezetvédelmi szempontból megfelelő módon történő hasznosítását.
                                          
                                       
                           
                                 2.
                              
                              
                                 E melléklet az alábbiakban felsorolt hulladékkeverékekre vonatkozik:
                                 
                                             a)
                                          
                                          
                                             a B1010 és B1050 bázeli kód alá besorolt hulladékok keverékei;
                                          
                                       
                                             b)
                                          
                                          
                                             a B1010 és B1070 bázeli kód alá besorolt hulladékok keverékei;
                                          
                                       
                                             c)
                                          
                                          
                                             a GB040 (OECD) kód és a B1100 bázeli kód alá besorolt hulladékok keveréke a következőkre korlátozva: keménycink-tartalmú maradványok; cinktartalmú salakok, fölözékek; alumíniumfölözék (vagy salakhártya), kivéve a sósalakot; réz kohósításából származó tűzálló bélés hulladékok, beleértve a tégelyeket.
                                          
                                       
                                             d)
                                          
                                          
                                             a GB040 (OECD) kód és a B1070 bázeli kód alá tartozó hulladékokból, valamint a B1100 kód alá besorolt hulladékok közül a réz kohósításából származó tűzálló bélés hulladékaiból és tégelyeiből álló keverékek.
                                          
                                       A c) és a d) pontban említett tételek nem vonatkoznak az OECD-határozat hatálya alá nem tartozó országokba történő kivitelre.”
                              
                           
               
            
                  2.
               
               
                  Az 1013/2006/EK rendelet VI. melléklete helyébe a következő szöveg lép:
                  
                     „VI. MELLÉKLET
                     
                        ŰRLAP ELŐZETESEN ENGEDÉLYEZETT LÉTESÍTMÉNYEK SZÁMÁRA (14. CIKK)
                     
                     
                                 Illetékes hatóság
                              
                              
                                 Hasznosító létesítmény
                              
                              
                                 Hulladék azonosítója
                              
                              
                                 Érvényesség időtartama
                              
                              
                                 Az előzetesen engedélyezett teljes mennyiség
                              
                           
                                 A hasznosító létesítmény neve és száma
                              
                              
                                 Címe
                              
                              
                                 Hasznosítási művelet
                                 (+ R-kód)
                              
                              
                                 Alkalmazott technológiák
                              
                              
                                 (kód)
                              
                              
                                 -tól
                              
                              
                                 -ig
                              
                              
                                 (tonna (Mg))”